CELEX: 62022TN0233
Language: lt
Date: 2022-04-28 00:00:00
Title: Byla T-233/22: 2022 m. balandžio 28 d. pareikštas ieškinys byloje Islentyeva / Taryba

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/70
            
         
      2022 m. balandžio 28 d. pareikštas ieškinys byloje Islentyeva / Taryba
      
      (Byla T-233/22)
      (2022/C 237/91)
      Proceso kalba: prancūzų
      
         Šalys
      
      
         Ieškovė: Ekaterina Islentyeva (Štrasenas, Liuksemburgas, atstovaujama advokato F. Moyse
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti priimtinu šį ieškinį dėl panaikinimo, pareikštą remiantis Sutarties dėl Europos Sąjungos veikimo 263 straipsniu;
               
            
                  —
               
               
                  pirma, panaikinti 2022 m. vasario 28 d. Tarybos sprendimą (BUSP) 2022/335, kuriuo iš dalies keičiamas Sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 57, 2022, p. 4) ir, antra, 2022 m. vasario 28 d. Tarybos reglamentą (ES) 2022/334, kuriuo iš dalies keičiamas Tarybos reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 57, 2022, p. 1);
               
            
                  —
               
               
                  nepatenkinus šio prašymo, panaikinti atitinkamas ginčijamų teisės aktų nuostatas;
               
            
                  —
               
               
                  dėl tos priežasties, suteikti E. Islentyeva teisę naudotis turima privataus piloto licencija ir kilti, skraidyti bei leisti Europos Sąjungos teritorijoje;
               
            
                  —
               
               
                  bet kuriuo atveju, priteisti iš Europos Sąjungos Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis pagrindas grindžiamas SESV 296 straipsnio antroje pastraipoje ir Europos Sąjungos pagrindinių teisių chartijos 41 straipsnyje nustatytos pareigos motyvuoti pažeidimu. Šiuo klausimu ieškovė teigia, kad šiuo atveju ginčijamuose aktuose aiškiai ir nedviprasmiškai nepateikti aktą priėmusios institucijos argumentai, todėl ji negali susipažinti su priimtos priemonės pagrindimu, o kompetentingas teismas negali vykdyti kontrolės.
               
            
                  2.
               
               
                  Antrasis pagrindas grindžiamas proporcingumo principo pažeidimu. Ieškovė teigia, kad ribojamosios priemonės, kuriomis Europos piliečiui, beje Rusijos kilmės, draudžiama naudotis privačia lėktuvo piloto licencija, yra neproporcingos ir nereikalingos atsižvelgiant į siekiamus tikslus.
               
            
                  3.
               
               
                  Trečiasis pagrindas grindžiamas ESS 2, 3, ir 21 straipsnių pažeidimu. Ieškovė teigia, kad priimtos ribojamosios priemonės prieštarauja teisinės valstybės vertybėms ir nediskriminavimo principui.
               
            
                  4.
               
               
                  Ketvirtasis pagrindas grindžiamas Europos Sąjungos pagrindinių teisių chartijos 20 ir 21 straipsnių ir SESV 18 straipsnio pažeidimu. Ieškovė, turinti dvigubą Rusijos ir Liuksemburgo pilietybę, teigia, kad ji yra diskriminuojama, nes, viena vertus, jai taikomas skirtingas požiūris, nei kitiems Europos piliečiams, kurie toliau turi teisę naudotis piloto licencija, ir, kita vertus, jai taikomas toks pats požiūris, kaip visiems Rusijos piliečiams, nors jos padėtis yra skirtinga.
               
            
                  5.
               
               
                  Penktasis ieškinio pagrindas grindžiamas Europos Sąjungos pagrindinių teisių chartijos 45 straipsnio pažeidimu. Ieškovės teigia, kad jai taikomos ribojamosios priemonės kliudo jai naudotis laisvu asmenų judėjimu, nes jai uždrausta skristi virš Prancūzijos, Vokietijos ir Belgijos teritorijos.